Bache-Gabrielsen

Bache-Gabrielsen er en konjakkprodusent. De eier ikke egne vinmarker, så de er en negociant, med nære kontakter med omkring 150 bønder i Cognac.Konjakkhuset het opprinnelig Dupuy, men markedsføres i dag både under navnet Bache-Gabrielsen og Dupuy. Bache-Gabrielsen står for en stor andel av konjakksalget i Norge, og eksporterte over en million flasker til Norge i 2004. Ca 60% av eksporten går til Norge.


== Historie ==

Thomas Bache-Gabrielsen ble født i Holmestrand i 1883. Hans foreldre Josef Alexander Gabrielsen, født i Sandefjord og Kamilla Amalie f. Bache kom i 1877 til Holmestrand hvor Josef Aleksander ble ansatt som bestyrer for det nyopprettede "Holmestrands Samlag for Brændevinshandel". Familien bodde i Backer-gården som fortsatt er tatt vare på i sin opprinnelige form. 
Thomas Bache-Gabrielsen forlot den norske hær som secondløytnant i 1903 bare tyve år gammel. Deretter reiste han til Cognac for å få forretningserfaring og noen måneders utenlandspraksis. Her fant han sin kone Odette Villard som han giftet seg med 23. januar 1906.Thomas Bache-Gabrielsen etablerte seg i konjakkbransjen sammen med Peter Anton Rustad fra Ås. Rustad hadde jobbet med konjakk siden 1893, og var også en periode norsk konsul i Cognac. De kjøpte i 1905 opp firmaet «A. Edmond Dupuy & Co.» som var etablert i 1852 av Auguste Dupuy, og de markedsførte i starten konjakken sin under navnet «Rustad & Bache-Gabrielsen». Helt fra starten satset de på eksport av cognac fra Cognac. De klarte å oppnå gode forretningsforbindelser bl.a. i Norge, Danmark og Amerika. Rustad døde imidlertid i 1917, og Thomas Bache-Gabrielsen drev firmaet videre alene.Thomas Bache-Gabrielsen ble 59 år gammel. Han døde hjemme i Cognac den 22. april 1942. Virksomheten i firmaet fortsatte ved hans enke, Odette Bache-Gabrielsen, og deres tre sønner: René som ledet selskapet frem til 1990, Eric som var advokat i Cognac og Guy som hadde legepraksis i Rochefort.
Renés eldste sønn, Christian, overtok firmaet i 1968. Han var familiebedriftens daglige leder inntil hans sønn Hervé i 2009 overtok som daglig leder. Firmaet eies og drives dermed av fjerde generasjon Bache-Gabrielsen. Jean-Philippe Bergier er kjellermester, og er den som velger ut og blander konjakkene.


== Priser ==
Bache-Gabrielsen har vunnet mange priser verden rundt. Denne listen er ikke komplett. 

2015 for «3 Kors» - gullmedalje i kategori V.S. World Cognac Awards2015 for «Hors D'age» - vinner kategori Superior Quality, World Cognac Awards .3 Kors: Double Gold Medal ved San Francisco World Spirit Competition USA, 2011
VSOP: Gold - Best in Class ved International Spirit Challenge UK, 2015
VSOP: Double Gold Medal ved San Francisco World Spirit Competition USA, 2010
XO Fine Champagne: Gold - Best in Class ved International Wine & Spirit Competition UK, 2011
XO Fine Champagne: Gold Medal ved San Francisco World Spirit Competition USA, 2010
XO Carafe: Gold Medal ved Hong Kong International Wine & Spirit Competition China, 2015
XO Carafe: Master Award ved Cognac Masters Drinks Business UK, 2015
Sérénité Extra: Double Gold Medal - Best in Class ved San Francisco World Spirit Competition USA, 2016
Sérénité Extra: Gold Medal ved Hong Kong International Wine & Spirit Competition China, 2015
Hors d’Age: Gold Outstanding Medal ved International Wine & Spirit Competition UK, 2014


== Se også ==
Thomas Bache-Gabrielsen


== Referanser ==